wannaphong/clean_thaiwikipedia huggingface dataset:
# ไมเคิล อีโบ ดางัว
ไมเคิล อีโบ ดางัว (Michael Ebo Danquah) นักมวยสากลชาวกานา สถิติการชก 26 ครั้ง ชนะ 15 (น็อค 10) เสมอ 2 แพ้ 9 

 เกียรติประวัติ 

 แชมป์เครือจักรภพและแชมป์แอฟริการุ่นไลท์ฟลายเวท 
 ชิง 30 พฤษภาคม 2530 ชนะน็อค เจมส์ นโยราเก ยก 5
 แชมป์เงารุ่นไลท์ฟลายเวท WBC
 ชิง 12 กันยายน 2530 ชนะคะแนน ลิตเติล บาเกียว ที่ กานา
 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นซูเปอร์ฟลายเวท WBC เมื่อ 30 มกราคม 2533 แพ้น็อค ต่อศักดิ์ ศศิประภายิม ยก 1
# คอนสแตนติโน ดังกลา
คอนสแตนซิโอ ดังกลา (Constancio Dangla) นักมวยสากลชาวฟิลิปปินส์ สถิติการชก 38 ครั้ง ชนะ 24 (น็อค 7) เสมอ 3 แพ้ 11
 ประวัติ 
ดังกลาขึ้นชกมวยสากลครั้งแรกเมื่อ 11 ธันวาคม พ.ศ. 2525 ชนะคะแนน ปีเตอร์ กวนที่ฟิลิปปินส์ จากนั้น ขึ้นชกชนะเป็นส่วนใหญ่ในฟิลิปปินส์ จนได้ครองแชมป์ฟิลิปปินส์รุ่นซูเปอร์ฟลายเวทเมื่อ 21 มิถุนายน พ.ศ. 2529 ชนะคะแนน รูเบน เดอ ลาครูซ ได้แชมป์มาครอง และชกป้องกันตำแหน่งไว้ได้ถึง 3 ครั้ง ก่อนจะเสียแชมป์ไปเมื่อ 7 พฤษภาคม พ.ศ. 2531 แพ้คะแนนโดยเทคนิค เอเดล เกโรมิโน ในระหว่างที่เป็นแชมป์นี้ ดังกลาได้ไปชกกับมุน ซองกิลทีเกาหลีใต้ เมื่อ พ.ศ. 2530 ซึ่งดังกลาเป็นฝ่ายแพ้น็อคในยกที่ 3 และมาชกกับเขาค้อ แกแล็คซี่ในไทยในปีเดียวกัน ปรากฏว่าเป็นฝ่ายแพ้น็อคในยกที่ 4 และไปชกนอกรอบที่ญี่ปุ่นเมื่อ พ.ศ. 2531 ก็เป็นฝ่ายแพ้น็อค คิโยชิ ฮาตานากะ ยก 3

หลังจากเสียแชมป์ฟิลิปปินส์แล้ว ดังกลาขึ้นชกชนะที่ฟิลปปินส์ 1 ครั้งก็หยุดชกไป 4 ปี กลับมาชกอีกใน พ.ศ. 2535 ชกชนะอีกครั้งก็มาชิงแชมป์เงารุ่นซูเปอร์ฟลายเวท  WBC ในไทยเมื่อ 17 มกราคม พ.ศ. 2536 ปรากฏว่าเป็นฝ่ายแพ้คะแนนโดยเทคนิค ต่อศักดิ์ ศศิประภายิม ไม่ได้แชมป์ ดังกลาขึ้นชกแก้มือกับต่อศักดิ์แบบนอกรอบอีกครั้งในเดือนมีนาคม ปีเดียวกัน คราวนี้ดังกลาแพ้น็อคแค่ ยก 3 ดังกลาขึ้นชกอีกเพียงสองครั้ง หลังจากที่แพ้น็อค การี การาย ยก 4 เมื่อ  17 กรกฎาคม พ.ศ. 2536 ดังกลาก็แขวนนวมไป

 เกียรติประวัติ 

 แชมป์ฟิลิปปินส์รุ่นซูเปอร์ฟลายเวท (2529 - 2530)
 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นซูเปอร์ฟลายเวท WBC เมื่อ 17 มกราคม 2536 แพ้น็อค ต่อศักดิ์ ศศิประภายิม ยก 5 ที่ กทม.
# พระเจ้าปแชมิเซิล โอตาการ์ที่ 1 แห่งโบฮีเมีย
พระเจ้าปแชมิเซิล โอตาการ์ที่ 1 แห่งโบฮีเมีย (ราว ค.ศ. 1155 – 15 ธันวาคม ค.ศ. 1230) เป็นดยุกแห่งโบฮีเมียในช่วง ค.ศ. 1192 จากนั้นจึงได้รับตำแหน่งพระมหากษัตริย์โบฮีเมียครั้งแรกใน ค.ศ. 1198 จากฟิลิปแห่งสเวเบีย ภายหลังใน ค.ศ. 1203 จากอ็อทโทที่ 4 แห่งเบราน์ชไวค์ และใน ค.ศ. 1212 (ในฐานะตำแหน่งสืบทอด) จากฟรีดริชที่ 2 พระองค์เป็นสมาชิกในราชวงศ์ปแชมิเซิล

ชีวิตช่วงต้น
พระองค์เป็นพระราชโอรสองค์รองของพระเจ้าวลายิสลัฟที่ 2 ดยุกและกษัตริย์โบฮีเมีย กับจูดิธแห่งทูรินเจีย ในช่วงแรกของการครองราชย์เป็นสมัยของอนาธิปไตยที่เกิดขึ้นโดยทั่วไปในราชอาณาจักร หลักจากการต่อสู้อยู่พักหนึ่งก็เป็นที่ยอมรับกันโดยทั่วไปว่าเป็นพระมหากษัตริย์แห่งราชอาณาจักรโบฮีเมียโดยจักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ใน ค.ศ. 1192 แต่ปีต่อมาพระองค์ก็ถูกกลุ่มเจ้าเยอรมันโค่นราชบัลลังก์ ใน ค.ศ. 1197 พระเจ้าปแชมิเซิล โอตาการ์ ทรงบังคับให้วลาดิสเลาส ยินดริค พระเชษฐา สละโบฮีเมียให้แก่พระองค์ไปครองเพียงแต่มอเรเวีย

พระเจ้าปแชมิเซิล โอตาการ์ ทรงฉวยโอกาสที่ชาวเยอรมันอยู่ในระหว่างสงครามกลางเมืองแย่งราชบัลลังก์ระหว่างฟิลลิพแห่งสเวเบียแห่งโฮเอินชเตาเฟิน กับอ็อทโทแห่งตระกูลเวล์ฟ ในการประกาศพระองค์เป็นปฐมกษัตริย์แห่งราชอาณาจักรโบฮีเมีย โดยได้รับการสนับสนุนจากฟิลลิพแห่งสเวเบีย ผู้ต้องการการสนับสนุนทางทหารในการต่อสู้กับฝ่ายอ็อทโทใน ค.ศ. 1198 โดยสวมมงกุฏที่ไมนทซ์

ใน ค.ศ. 1199 พระเจ้าปแชมิเซิล โอตาการ์ ทรงหย่ากับอาเดิลไฮท์แห่งไมเซินแห่งราชวงศ์เว็ททีน พระมเหสีองค์แรก เพื่อไปเสกสมรสกับโกนช์ต็อนซิยอแห่งฮังการี พระราชธิดาองค์เล็กของพระเจ้าเบ-ลอที่ 3 แห่งฮังการี

ใน ค.ศ. 1200 เมื่ออ็อทโทขึ้นครองราชย์เป็นจักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์ พระเจ้าปแชมิเซิล โอตาการ์ ก็ทรงเลิกสัญญาที่มีต่อฟิลลิพแห่งสเวเบีย และประกาศเข้าข้างฝ่ายเวล์ฟ ทั้งจักรพรรดิอ็อทโทที่ 4 และสมเด็จพระสันตะปาปาอินโนเซนต์ที่ 3 ต่อมาก็ทรงรับรองว่าพระองค์เป็นพระมหากษัตริย์สืบราชวงศ์แห่งราชอาณาจักรโบฮีเมีย
# มอม (เรื่องสั้น)
มอม เป็นเรื่องสั้น แต่งโดย ศาสตราจารย์ (พิเศษ) พลตรี ม.ร.ว. คึกฤทธิ์ ปราโมช อดีตนายกรัฐมนตรี และ ศิลปินแห่งชาติ เป็นเรื่องราวเกี่ยวกับสุนัขพันธุ์ผสมระหว่างอัลเซเชียน กับสุนัขพันธุ์ไทย ชื่อ "มอม"   เนื้อเรื่องจำลองเหตุการณ์ในช่วงสงครามโลกครั้งที่ 2 ประมาณ พ.ศ. 2485 - 2488 ย่านถนนเพชรบุรีและถนนราชวิถี กรุงเทพมหานคร 

เรื่องมอมได้รับการนำมาใช้เป็นบทเรียนในหนังสือวิชาภาษาไทย ระดับชั้นมัธยมศึกษา

 การดัดแปลง 
เรื่องสั้นมอมได้รับการนำไปทำละครโทรทัศน์เมื่อปี พ.ศ. 2540 ออกอากาศทางช่อง 5 โดยฐาปกรณ์ ดิษยนันทน์ รับบทนายของมอม จินตหรา สุขพัฒน์ รับบทนายผู้หญิง และผู้เกริ่นเรื่องคือ อาคม มกรานนท์ และ ดิษย์ลดา ดิษยนันทน์

และถูกสร้างเป็นละครเวทีเพลง โดย ดรีมบอกซ์ ในชื่อ "มอม เดอะ มิวสิคัล" ตลอดเดือนมกราคม พ.ศ. 2559 ณ โรงละครเอ็มเธียเตอร์  นำแสดงโดย  ธีรนัยน์ ณ หนองคาย, พิจิกา จิตตะปุตตะ, จิตรคุปต์ สุนทรศิลป์ชัย, ทรงสินธ์ ศิริคุณารัศม์, วสุธิดา ปุณวัฒนา, กรกวรรษ ศิลปี, แก้วกาญจน์ ชื่นเป็นนิจ  และ ธมกร จักราวรวุธ

และเป็นละครโทรทัศน์อีกครั้งเมื่อปี พ.ศ. 2560 ทางสถานีโทรทัศน์ไทยพีบีเอส วันเสาร์-อาทิตย์ ในเวลา 20:30 น. นำแสดงโดย เทมส์ สรรพกิจ และ พิมดาว พานิชสมัย

ดูเพิ่ม
 มอม เดอะมิวสิคัล
# ศิลปะถาลาปริวัต
ศิลปะแบบถาลาบริวัต พ.ศ. 1150 เรียกตามชื่อสถานที่ค้นพบ ทับหลังกลุ่มหนึ่ง บริเวณเมืองธาราบริวัตร จังหวัดสตึงเตรงของประเทศกัมพูชา ริมแม่น้ำโขง ทางภาคใต้ของประเทศลาว จากบริเวณที่มีแม่น้ำไหลวนชื่อถาลาบริวัตินี้ เดิมสมัยที่เมืองนี้ขึ้นกับไทยภายใต้การปกครองของแคว้นจำปาศักดิ์ เขียนเป็นภาษาไทยว่า "ธาราบริวัติ"

เนื่องจากลักษณะทับหลัง แบบถาลาบริวัตมีลักษณะ คล้ายศิลปะอินเดีย แบบคุปตะและหลังคุปตะ นักวิชาการ จึงกำหนดอายุ ประมาณ พุทธศตวรรษ ที่ 12

 หมายเหตุ
# พระเจ้าปแชมิเซิล โอตาการ์ที่ 2 แห่งโบฮีเมีย
พระเจ้าปแชมิเซิล โอตาการ์ที่ 2 แห่งโบฮีเมีย (ราว ค.ศ. 1233 – 26 สิงหาคม ค.ศ. 1278) เป็นพระมหากษัตริย์แห่งราชอาณาจักรโบฮีเมียผู้ทรงครองราชสมบัติต่อจากพระเจ้าวาตส์ลัฟที่ 1 ผู้เป็นพระราชบิดาใน ค.ศ. 1253 และครองราชย์ต่อมาจนเสด็จสวรรคตเมื่อวันที่ 26 สิงหาคม ค.ศ. 1278 พระราชโอรสคือพระเจ้าวาตส์ลัฟที่ 2 ทรงเป็นผู้สืบราชสมบัติต่อจากพระองค์

พระเจ้าปแชมิเซิล โอตาการ์ที่ 2 ทรงเป็นดยุกแห่งออสเตรียระหว่าง ค.ศ. 1251 จนถึง ค.ศ. 1276 ดยุกแห่งสไตเรียระหว่าง ค.ศ. 1260 จนถึง ค.ศ. 1276, ดยุกแห่งคารินเทียระหว่าง ค.ศ. 1269 จนถึง ค.ศ. 1276 และดยุกแห่งคาริโอลาระหว่าง ค.ศ. 1269 จนถึง ค.ศ. 1276

พระเจ้าปแชมิเซิล โอตาการ์ที่ 2 เป็นพระราชโอรสองค์ที่สองของพระเจ้าวาตส์ลัฟที่ 1 และคูนีกุนเดอแห่งโฮเอินชเตาเฟิน

สมรสและพระราชโอรสธิดา
ณ วันที่ 11 กุมภาพันธ์ 1252 พระเจ้าปแชมิเซิล โอตาการ์ที่ 2 ทรงสมรสกับมาร์กาเรตแห่งออสเตรีย พระนางแก่กว่าพระองค์ 26 พรรษา และการที่ทั้งคู่ไม่สามารถให้กำเนิดโอรสธิดาทำให้การแต่งงานของทั้งสองเป็นโมฆะ จากนั้นในวันที่ 25 ตุลาคม ค.ศ. 1261 โอตาการ์สมรสกับคูนีกุนดาแห่งสลาโวเนีย ทั้งคู่น่าจีมีโอรสธิดา 4 พระองค์:

เฮนรี (1262–1263)
คูนีกุนเดอ (มกราคม ค.ศ. 1265 – 27 พฤศจิกายน ค.ศ. 1321) สมรสกับบอแลสวัฟที่ 2 แห่งมาซอเวีย
อักเนส (5 กันยายน ค.ศ. 1269 – 17 พฤษภาคม ค.ศ. 1296) สมรสกับรูดอล์ฟที่  ดยุกแห่งออสเตรีย
พระเจ้าวาตส์ลัฟที่ 2 (17 กันยายน ค.ศ. 1271 – 21 มิถุนายน ค.ศ. 1305)

โอตาการ์ยังมีบุตรและธิดาเพิ่มเติมอีก 2 คน คนที่สำคัญที่สุดคือ บุตรหัวปี มิกูลัช พระสันตะปาปาในขณะนั้นไม่ยอมรับเขาเป็นทายาทผู้มีสิทธิโดยตรงของราชสำนักโบฮีเมีย แต่มีการยกที่ดินศักดินาของดัชชีโอปาวาให้ใน ค.ศ. 1269
# ดัชชีคารินเทีย
ดัชชีคารินเทียหรือดัชชีแคร์นเทิน (, ,) เป็นดัชชีที่เป็นรัฐบริวารของจักรวรรดิโรมันอันศักดิ์สิทธิ์Holy Roman Empireมาตั้งแต่ ค.ศ. 976 จนถึง ค.ศ. 1806 เมื่อจักรวรรดิถูกยุบตัว หลังจากนั้นก็ตกไปเป็นส่วนหนึ่งของจักรวรรดิออสเตรีย จนถึง ค.ศ. 1918 เมื่อจักรวรรดิถูกยุบตัว ตามสนธิสัญญาแซ็ง-แฌร์แม็ง-อ็อง-แล (ค.ศ. 1919) ดินแดนส่วนใหญ่ของคารินเทียก็ก่อตั้งเป็นรัฐคารินเทียของออสเตรีย ส่วนเล็กทางตะวันออกเฉียงใต้ (ราวครึ่งหนึ่งของบริเวณสโลวีน (มณฑลคารินเทีย) และเมืองเยแซร์สโค) รวมเป็นส่วนหนึ่งของราชอาณาจักรแห่งชาวเซิร์บ โครแอต และสโลวีนที่ก่อตั้งขึ้นใหม่ ขณะที่บริเวณหุบเขาคานาเลและเมืองทาร์วิสซิโอตกไปเป็นของราชอาณาจักรอิตาลี
# Casiopea
คาสิโอเปีย  เป็นวงดนตรีแจ๊สฟิวชันญี่ปุ่น ก่อตั้งขึ้นในปี ค.ศ. 1976 โดยนักเล่นกีตาร์ อิสเซอิ โนโร, เทตสุโอะ ซะกุระอิ (เบส), และฮิเดะฮิโกะ โคะอิเคะ (คีย์บอร์ด) ต่อมาในปี 1977 มิโนะรุ มุคะอิยะ (คีย์บอร์ด) และทะคะชิ ซะกะกิ (กลอง) มาร่วมวง แทนที่ฮิเดะฮิโกะ ที่ลาออกไป ต่อมาในปี 1980 ทะคะชิถูกแทนที่โดยอากิระ จิมโบ

คาสิโอเปียออกผลงานชิ้นแรกชื่ออัลบั้ม Casiopea ในปี 1979 โดยมีพี่น้องแรนดี เบร็กเคอร์ และ ไมเคิล เบร็กเคอร์ เป็นนักดนตรีรับเชิญ ในยุคแรกตั้งวง ดนตรีเป็นแนวฟังก์ผสมผสานกับดิสโกและแจ๊ส-ร็อก ต่อมาจะเป็นแนวฟิวชั่นแจ๊สและคอมเทมโพรารีแจ๊สมากขึ้น  คาสิโอเปียมีผลงานกว่า 30 อัลบั้มทั้งในญี่ปุ่นและสหรัฐอเมริกา
# นิพจน์ (คณิตศาสตร์)
นิพจน์  ในทางคณิตศาสตร์ หมายถึงการผสมผสานสัญลักษณ์ต่าง ๆ เป็นจำนวนจำกัด ซึ่งจัดรูปแบบไว้อย่างดี โดยอิงตามกฎที่ขึ้นอยู่กับบริบท สัญลักษณ์ต่าง ๆ เหล่านี้สามารถเป็นจำนวน (ค่าคงตัว) ตัวแปร การดำเนินการ ฟังก์ชัน หรือสัญลักษณ์อื่น ๆ ทางคณิตศาสตร์ รวมทั้งเครื่องหมายวรรคตอน สัญลักษณ์สำหรับจัดกลุ่ม และสัญลักษณ์เชิงวากยสัมพันธ์ การใช้นิพจน์มีพิสัยตั้งแต่แบบเรียบง่าย เช่น
 
ไปจนถึงแบบซับซ้อนมาก ๆ เช่น
 

สายอักขระของสัญลักษณ์ที่ขัดต่อกฎวากยสัมพันธ์ ไม่ถือว่าจัดรูปแบบไว้อย่างดีและไม่ใช่นิพจน์ทางคณิตศาสตร์ที่ถูกต้อง ตัวอย่างเช่น
 
กลุ่มของสัญลักษณ์นี้ไม่ถือว่าเป็นนิพจน์ทางคณิตศาสตร์ เป็นแค่สัญลักษณ์ที่ผสมปนเปอย่างไร้ความหมาย
# โชเน็งซันเดย์รายสัปดาห์
โชเน็งซันเดย์ รายสัปดาห์  หรือมักจะเรียกกันว่า ซันเดย์ เป็นนิตยสารการ์ตูนภาษาญี่ปุ่นตีพิมพ์โดยสำนักพิมพ์โชงะกุกัง เริ่มตีพิมพ์ฉบับแรกเมื่อวันที่ 17 มีนาคม พ.ศ. 2502 มีกลุ่มเป้าหมายเป็นนักเรียนมัธยมปลายและนักศึกษามหาวิทยาลัย

 การ์ตูนที่ตีพิมพ์อยู่ในขณะนี้ 
Series titleAuthorPremieredAsaoka High School Baseball Club Diary: Over Fence มิซึรุ อาดาจิArago -London Shikei Tokushu Hanzai Sousakan- Takahiro AraiArata: The Legend|Arata Kangatari ~Engaku Kougatari~ Yuu WataseBe Blues! ~Ao ni Nare~ Motoyuki TanakaBuyuden Takuya MitsudaChiisaihito Aoba Jidou Soudansho Monogatari Jin Kyouchikutou, Mitsuhiro Mizuno, Junichi Komiyaยอดนักสืบจิ๋วโคนัน http://websunday.net/conan/ Conan @ WebSubdayโกโช อะโอะยะมะจันทราประกาศิต Kazuhiro FujitaGin no Saji Silver Spoon ฮิโรมุ อาราคาวะHajimete no Aku Shun Fujikiฮายาเตะ พ่อบ้านประจัญบาน http://websunday.net/hayate/  Hayate @ WebSubdayเค็นจิโร ฮะตะInubu! -Bokura no Shippo Senki- Yuka Katano, Youju Takakura, Aki HamanakaJoujuu Senjin!! Mushibugyo Hiroshi Fukudaเซียนเกมรักขอเป็นเทพนักจีบ http://websunday.net/kaminomi/  The World God Only Knows @ WebSubdayวากากิ ทามิกิKing Golf Masaki Tani, Ken SasakiKoutetsu no Hanappashira Hiroyuki NishimoriKunisaki Izumo no Jijō Aya Hirakawaรินเนะ http://websunday.net/rensai/rinne/  Rinne @ WebSubdayรุมิโกะ ทะกะฮะชิMagi โอทากะ ชิโนบุOsumojii!◆Tsukasa no Ikkan Mitsuru Kaga, Hirofumi KatouPocket Monster Reburst Jin Kusude, Mitsuhisa TamuraSaigo wa? Straight!! Kazuyuki SamukawaSaijō no Meii ~The King of Neet~ Irie Kenzou, Takashi HashiguchiSengoku Yatagarasu Hirokazu KobayashiShijō Saikyō no Deshi Kenichi Shun Matsuenaสามพลังป่วนพิทักษ์โลก http://websunday.net/children/ Zettai Karen Children @ WebSubdayทากาชิ ชิอินะ

 การ์ตูนญี่ปุ่นที่ตีพิมพ์จบไปแล้วhttp://websunday.net/museum/ Sunday Museum 
 กัชเบล
 ครอสเกม
 ลามู ทรามวัยจากต่างดาว
 รันม่า ½
 เทพอสูรจิ้งจอกเงิน
 อิทธิฤทธิ์พิชิตมายา
 ไอคอล์
 มือขวากับขาโจ๋
 แผนปราบผีไม่มีอั้น
 มหาศึกมนตรา ไฮด์&โครเซอร์
 เอชทู
 ผู้ผนึกมาร

 แหล่งข้อมูลอื่น 
 Anime News Network  
 Shōnen Sunday homepage
 U.S Site
# ซินเหวิน หลิ่วสรือ เฟิน
ซินเหวิน หลิ่วสรือ เฟิน(จีน:新闻60分)เป็นรายการของซีซีทีวี 4 ที่มีสถานะเทียบเท่าข่าวภาคเช้า ออกอากาศทุกวัน เวลา 07:00-08:00 น. และยุติการออกอากาศลงเมื่อวันที่  31 กรกฎาคม 2552 เนื่องจากคำสั่งถอดกลางคัน เพื่อนำเวลาไปทำข่าวภาคสาย ของจงกั๋วซินเหวิน 

 รูปแบบรายการ 

จะเป็นรายการข่าว ความยาว 1 นาที มีทั้งหมด 3 ช่วง

 โต๊ะของรายการ
# ดิมมักเรเคิดส์
Dim Mak Records,ค่ายเพลงเล็กๆ ก่อตั้งขึ้นโดย Steve Aoki ในปี ค.ศ. 1996  ในสหรัฐอเมริกา รัฐแคลิฟอเนียร์ 
เปิดตัวด้วยอัลบั้ม 7" ของวง Stickfigurecarousel เจาะกลุ่มผู้ฟังแนวเพลงประเภท Hardcore และ Punk ก่อน แล้วภายหลัง
จึงได้ครอบคลุมไปถึงแนวเพลงประเภทอื่นๆ เช่น punk, garage rock and roll, Disco Punk, new wave ฯลฯ ทำให้มีกลุ่มผู้ฟังเยอะขึ้นและขยายตัวมากขึ้น

ธุรกิจด้านอื่นๆ
นอกจากค่ายเพลงแล้ว Dim Mak ยังออกไลน์เสื้อผ้า และ แว่นตากันแดดออกมาด้วยโดย
Dim Mak Collection เป็น ไลน์เสื้อผ้าซึ่งเป็นธุรกิจอีกหนึ่งอย่างของ Aoki เริ่มก่อตั้งในปี 2006 
เป็นคอลเลคชั่นเสื้อผ้าที่ Steve ออกแบบร่วมกันกับน้องสาวของเขา Devon Aoki และมีหุ้นส่วนอีกสองคนคือผู้ก่อตั้งแบรนด์ดัง Ksubi
George Garrow และ Dan Single ไลน์เสื้อผ้านี้ใช้เวลาเตรียมอยู่ประมาณสองปี และได้เริ่มวางขายในปี 2009  

 วงดนตรีในสังกัด (ปัจจุบัน) 
All Leather
Armand Van Helden
Autoerotique
Felix Cartal
From Monument to Masses
Machines Don't Care
MOTOR
MSTRKRFT
Pase Rock
Scanners    
SHADOW DANCER
Shinichi Osawa
Shitdisco
S.P.A.
Steve Aoki
The Bloody Beetroots
The Deadly Syndrome
Weird Science
Whitey
WILLOWZ
ZUPER BLAHQ
# นีออซ
นีออซ รายสัปดาห์ เป็นนิตยสารการ์ตูนญี่ปุ่นตีพิมพ์โดยสำนักพิมพ์วิบูลย์กิจ โดยต้นฉบับส่วนใหญ่มาจากนิตยสาร โชเนนซันเดย์ และนิตยสารในเครือของสำนักพิมพ์ โชงะกุกัง ที่เหลือบางส่วนมาจากนิตยสาร ยังก์แอนิมอล ของสำนักพิมพ์ ฮะคุเซนชะ และบางส่วนเป็นการ์ตูนไทยของทางสำนักพิมพ์เองตีพิมพ์จัดจำหน่ายเป็นครั้งแรก ในปี พ.ศ.2543.บ้านการ์ตูนไทย ก่อนจะยุติตัวเองลงในปี พ.ศ.2558. บ้านการ์ตูนไทย

 การ์ตูนญี่ปุ่นที่ตีพิมพ์อยู่ก่อนปิดตัว 
การตีพิมพ์การ์ตูนในนิตยสารนีออซ จะมีการสลับสับเปลี่ยนไปเรื่อย ๆ โดยจะมีการตีพิมพ์การ์ตูนญี่ปุ่นสัปดาห์ละ 6-8 เรื่อง และเป็นการ์ตูนไทย 1-2 เรื่อง (แล้วแต่สัปดาห์) สำหรับการ์ตูนญี่ปุ่นที่ตีพิมพ์อยู่ในขณะนี้ (4 ธันวาคม พ.ศ. 2556) มีรายชื่อดังต่อไปนี้
 ยอดนักสืบจิ๋วโคนัน (โชเนนซันเดย์ โชงะกุกัง)
 ฮายาเตะ พ่อบ้านประจัญบาน (โชเนนซันเดย์ โชงะกุกัง)
 สามพลังป่วนพิทักษ์โลก (โชเนนซันเดย์ โชงะกุกัง)
 จันทราประกาศิต (โชเนนซันเดย์ โชงะกุกัง)
 ลูกแกะพันธุ์เสือ เคนอิจิ (โชเนนซันเดย์ โชงะกุกัง)
 เบอร์เซิร์ก (ยังก์แอนิมอล ฮาคุเซ็นฉะ)
 จอมหมัดสนับเหล็ก เซสทัส (ยังก์แอนิมอล ฮาคุเซ็นฉะ)
 น้องสาวจากดวงดาว (บิ๊กโคมิกซุพีเรียร์ รายปักษ์ โชงะกุกัง) (พักการตีพิมพ์ ตั้งแต่ปลายปี พ.ศ. 2554)
 รักสยองของซาโยโกะ (ยังก์แอนิมอล ฮาคุเซ็นฉะ)
 ฤทธิ์หมัดโลกลืม (ยังก์แอนิมอล ฮาคุเซ็นฉะ)
 มิกซ์ (โชเนนซันเดย์ ฉบับรายเดือน โชงะกุกัง)
 แอเรีย ดี แดนกักกันคนพันธุ์นรก (โชเนนซันเดย์ โชงะกุกัง)
 ไม บอล (ยังก์แอนิมอล ฮาคุเซ็นฉะ)

 การ์ตูนญี่ปุ่นที่ตีพิมพ์จบไปแล้ว 
 ครอสเกม (โชเนนซันเดย์)
 ตุลาการทมิฬ (ซันเดย์GX โชงะกุกัง)
 มหาศึกมนตรา ไฮด์&โครเซอร์ (โชเนนซันเดย์)
 ดับแค้นมัจจุราช (ยังก์ซันเดย์ โชงะกุกัง)
 BUG (ยังก์ซันเดย์ โชงะกุกัง)
 ไอคอล์ (โชเนนซันเดย์)
 มือขวากับขาโจ๋ (โชเนนซันเดย์)
 เอชทู (โชเนนซันเดย์)
 ล่าปักษาพญายม  (สำนักพิมพ์โชงะกุกัง)
 น้องหนูคู่หูนินจา (ยังก์แอนิมอล)
 จอมโจรอัจฉริยะ ตอนพิเศษ (โชเนนซันเดย์)
 Frogman (ยังก์แอนิมอล)
 Q & A (โชเนนซันเดย์ ฉบับรายเดือน)
 อามางามิ precious diary (ยังก์แอนิมอล ฮาคุเซ็นฉะ)
 สลับร่างล้างอธรรม ภาค เบอร์ดี้ EVOLUTION (โชเนนซันเดย์)
 จุ๊บนี้เพื่อเธอ various heroines (ยังก์แอนิมอล ฮาคุเซ็นฉะ)

 การ์ตูนไทย 
ป่าผี
Trick
รอนจุกจอมวุ่น
ถนนพระอาทิตย์
คะน้า 151 ภาคมารคะนอง
ยอดมนุษย์คนสุดท้าย
เตะระเบิดไม่ต้องเปิดตำรา
หนีตายนรก3/1
4 Elements สี่จตุรธาตุกู้โลก
Post Boy
Endanger
4WD
จูเลียตสีเงิน
นิทานอิแสบ
หาญสู้ผีนรก The Cabbalist ภาคของทวน
เพื่อน
กรุผี
Jean
ซุปเปอร์หน่อไม้ แสบนี้ไม่มีเบรค
แก๊งค์ซ่า คาถาแสบ
 Sea World อภินิหารสุดขอบโลก
The Love Cup
# จุ๋ย จุ๋ยส์
จุ๋ย จุ๋ยส์ (Jui Juis) มีชื่อจริงว่า สุทธิพงศ์ สุทินรัมย์ เป็นนักดนตรีและนักร้องชาวไทย โดยมีเพลงฮิตอย่าง  อย่าขี้โม้ ติดชาร์ตอันดับสูงสุดอยู่ที่ 2 ที่คลื่นวิทยุแฟตเรดิโอ (Fat Radio) (104.5  เอฟเอ็ม) เมื่อปี พ.ศ. 2551 วิดีโอคลิป จุ๋ย จุ๋ยส์ โปรไฟล์ 2009 จาก ยูทูบ และ Lesson 1 บทที่ 1 ติดชาร์ตอันดับสูงสุดอยู่ที่ 1 ในซี้ดชาร์ตท็อป 20 (97.5 เอฟเอ็ม)  เมื่อวันที่ 12 กรกฎาคม พ.ศ. 2552 

 ประวัติ 
สุทธิพงศ์ สุทินรัมย์ (ชื่อเล่น ว่า จุ๋ย) เกิดเมื่อวันที่ 4 กรกฎาคม พ.ศ. 2523 ที่จังหวัดนครราชสีมา จบการศึกษาจาก คณะวิจิตรศิลป์ มหาวิทยาลัยเชียงใหม่ alumnifofacmubloggang

ผลงาน

อัลบั้มเต็ม
 Channel Four Reality Show  (พ.ศ. 2555)

อีพี
 Negative Thinking But Positive Doing (พ.ศ. 2551)
 To Behave With Abandon (พ.ศ. 2551)
 It Is Never Too Late To Love (พ.ศ. 2552)

ซิงเกิล
 อย่าขี้โม้  (พ.ศ. 2551)
 เหลือแต่ตอ (พ.ศ. 2551)
 Lesson 1 บทที่ 1  (พ.ศ. 2552)
 อีกไม่นาน (พ.ศ. 2552)
 จอมโจรขโมยใจ (พ.ศ. 2552)
 Anatawa (อนาถาว่ะ) (พ.ศ. 2553)
 สู้สิสู้    (พ.ศ. 2553)
 ค.เอ๋ย ค.คน    (พ.ศ. 2554)
 นั้นไงล่ะ    (พ.ศ. 2555)

ชนะเลิศการประกวด
 Chang Draught Journey to Glastonbury Festival (พ.ศ. 2550)
# บทที่ 1 (Lesson 1)
"บทที่ 1 (Lesson 1)" หรืออาจสะกดอย่างอื่นเช่น "บทที่ ๑ [Lesson 1]" เป็นซิงเกิลของจุ๋ย จุ๋ยส์ เป็นเพลงแรกที่อยู่ในภายใต้สังกัดของค่ายโซนี่ มิวสิก ออกจำหน่ายในวันที่ 28 พฤษภาคม พ.ศ. 2552 และยังบรรจุในผลงานอีพีของจุ๋ย จุ๋ยส์ ชุด อิตอิสเนเวอร์ทูเลตทูเลิฟ และมิวสิกวิดีโอเพลง "บทที่ 1 (Lesson 1)" เผยแพร่ทางโทรทัศน์ครั้งแรกเมื่อกลางปี พ.ศ. 2552

 ชาร์ต 
ชาร์ต (พ.ศ. 2552)อันดับสูงสุด ซี้ดชาร์ตท็อป 20  (97.5 เอฟเอ็ม)97.5 FM SEED CHART TOP 20 ประจำวันที่ 12 กรกฎาคม 2552 12 กรกฎาคม 25521 เอ็มทีวีไทยแลนด์MTV Thailand Local Chart สัปดาห์ที่ 32 / ประจำวันที่ 8-14 สิงหาคม 25524 ทรูมิวสิกท็อป 207
# ไจแอนท์ (วงดนตรี)
ไจแอนท์  เป็นวงบอยแบนด์ที่มีสมาชิกเด็ก แนวป็อป ของค่ายอาร์เอส ประกอบด้วยสมาชิกลูกครึ่ง 3 คนคือ ฮาเวิร์ด, โจ, โทมัส,  เคยมีผลงานอัลบั้มออกมา 2 ชุดคือ ชุด ไจแอนท์ และ ก่อกวนความสงบ มีเพลง "รสปูอัด" และ "เจ็บแปลบ" ที่โด่งดังระหว่างปี พ.ศ. 2541 - 2542

 สมาชิก 
 ฮาเวิร์ด - ฮาเวิร์ด หวัง เกิดวันที่  เป็นชาวไต้หวัน'ฮาร์เวิร์ด' ตื่นเต้นหวนคืนไมค์ โต้กิ๊ก'นุก'รู้จักแต่ไม่สนิท ในปี 2552 กลับมาออกผลงานอัลบั้ม คอนเวอร์เจนซ์เลิฟวัน กับค่ายไอมิวสิกไม่ชอบสาวแก่!"ฮาร์เวิร์ด"ปัดจีบ"นุก" rakdara.net
 โจ - วรวัฒน์ ปาลกะวงศ์ ณ อยุธยา ปัจจุบันชื่อ ศิวกร ปาลกะวงศ์ ณ อยุธยา เกิดปี พ.ศ. 2530 เป็นลูกครึ่งไทย-ซาอุดิอาระเบีย
 โทมัส - โทมัส เนเลแมนส์ ชื่อเล่น มัส หรือ เจ เกิด  เป็นลูกครึ่งไทย-เนเธอร์แลนด์ เคยมีผลงานแสดงละคร สายน้ำลูกผู้ชาย และมีข่าวภาพของเขากับแฟนหนุ่ม ที่จูบปากกัน

 ผลงาน 
 รายละเอียดอัลบั้มรายชื่อเพลงอัลบั้ม
 ชื่อ: Giant
 ประเภท: ซีดี/วีซีดี
 ปี: มีนาคม พ.ศ. 2541
 สังกัด: อาร์เอส 
 รสปูอัด
 กรี๊ด 
 เจ้าชาย - เจ้าหญิง (feat. Nancy) 
 Your diary 
 เอาซี่  
 Where Are You 
 อยากรู้จักจัง  
 ปะป๊า มาม๊า
 เธอเองก็รู้
 โด๊กๆ เด๊กๆ อัลบั้ม
 ชื่อ: ก่อกวนความสงบ
 ประเภท: ซีดี/วีซีดี
 ปี: ตุลาคม พ.ศ. 2542
 สังกัด: อาร์เอส 
 โปรดอยู่ในความสนุก 
 เจ็บแปลบ 
 ขอร้อง
 น่ามาก 
 กระดาษขาว
 รักเธอนานาชาติ 
 ไม่อยากรู้
 เธอคงไม่โกรธ 
 เอาคืนมา 
 อยากจะบ้า
# อิตอิสเนเวอร์ทูเลตทูเลิฟ
อิตอิสเนเวอร์ทูเลตทูเลิฟ (It Is Never Too Late To Love) เป็นอีพีชุดที่สามของจุ๋ย จุ๋ยส์ออกจำหน่ายในปี พ.ศ. 2552

 รายชื่อเพลง    
บทที่ 1 (Lesson 1) 
ย้อนแยง 
จอมโจร ขโมยใจ
อีกไม่นาน 
Anatawa  
ยาสุข (Happiness Pills) http://www.covershare.com/artwork/4039
# แอบบีย์โรด
แอบบีโรด  เป็นผลงานอัลบั้มชุดที่ 11 ในสหราชอาณาจักรและชุดที่ 17 ในสหรัฐอเมริกา ของวงเดอะบีตเทิลส์ ผลงานชุดนี้เริ่มทำงานเมื่อเดือนเมษายน ค.ศ. 1969 ถือเป็นอัลบั้มสุดท้ายของวงที่บันทึกเสียง (ถึงแม้ว่าอัลบั้ม เลตอิตบี จะออกขายภายหลังเป็นอัลบั้มสุดท้าย แต่ก็บันทึกเสียงก่อน) แอบบีโรด ออกขายเมื่อวันที่ 26 กันยายน ค.ศ. 1969 ในสหราชอาณาจักร และวันที่ 1 ตุลาคม ค.ศ. 1969 ในสหรัฐอเมริกา มีโปรดิวเซอร์และควบคุมวงออร์เครสตราโดย จอร์จ มาร์ติน ได้เจฟฟ์ เอเมอร์ริก เป็นวิศวกร อลับ พาร์สันส์เป็นผู้ช่วยวิศวกร และโทนี แบงส์ เป็นผู้ดำเนินการอัด (tape operator) ถือเป็นอัลบั้มที่มีความเข้มงวดที่สุดในการทำงานของเดอะบีตเทิลส์ ถึงแม้ว่าวงจะแทบจะไม่ตกแต่งอะไรมากในเวลานั้น นิตยสารโรลลิงสโตน ให้เป็นอัลบั้มยอดเยี่ยมที่สุดตลอดกาลที่อันดับที่ 14 ถึงแม้ว่าในขั้นต้นนิตยสารจะวิจารณ์บวกลบผสมกันไป โดยในฉบับ 15 พฤศจิกายน ค.ศ. 1969 มีวิจารณ์ด้านลบจากเอ็ด วาร์ด ว่า มีการผลิตที่มากเกินไป และคำชมเชยอย่างมาก จากจอห์น เมนเดลซอห์น

รายชื่อเพลง
# เนกาทีฟติงกิงบัตโพซิทีฟดูอิง
เนกาทีฟติงกิงบัตโพซิทีฟดูอิง  เป็นอีพีของจุ๋ย จุ๋ยส์ออกจำหน่ายในปี พ.ศ. 2551http://www.covershare.com/artwork/540 ได้ปลอยซิงเกิลออกจากอัลบั้มชุดนี้ได้แก่ อย่าขี้โม้ และ  เหลือแต่ตอ

 รายชื่อเพลง 

"นัด นัท"
"อย่าขี้โม้" 
"ก็อย่างที่บอก"
"Circle Life"
"เหลือแต่ตอ" 
"ชมรัก" (เพลงโบนัส)
# ทูบีแฮฟวิธอะแบนดอน
ทูบีแฮฟวิธอะแบนดอน (To Behave With Abandon) เป็นอีพีชุดที่สองของจุ๋ย จุ๋ยส์ออกจำหน่ายในปี พ.ศ. 2551 http://www.covershare.com/artwork/2561

รายชื่อเพลง

รักเพื่อนรัก
ชมรัก (Feat. Sonnet and Alcohol) 
Imagination Crazy Stupid 
อย่าขี้โม้ (Feat. Teddy Ska Band)
ถ้า Young อยู่ 
เหลือแต่ตอ (Remixed by DJ Shaky)
# ฐานข้อมูลโครงสร้าง
ฐานข้อมูลโครงสร้าง ( หรือเรียกสั้นๆ ว่า Structurae)  "ฐานข้อมูลโครงสร้าง" เป็นฐานข้อมูลออนไลน์ที่มีข้อมูลเกี่ยวกับโครงสร้างทางวิศวกรรม และ โครงสร้างทางโยธาทุกรูปแบบเช่นสะพาน ตึก ตึกระฟ้า หอ เขื่อน และอื่นๆ นอกจากนั้นก็ยังมีข้อมูลเกี่ยวกับบริษัท และ บุคคล (วิศวกร สถาปนิก และผู้ก่อสร้าง) ที่มีส่วนเกี่ยวข้องในการออกแบบหรือก่อสร้างโครงสร้าง คำว่า "ฐานข้อมูลโครงสร้าง" มาจากภาษาลาติน "Strūctūra" ที่หมายถึงการกระทำการก่อสร้างและผลของสิ่งที่กระทำStructurae: International Database and Gallery of StructuresDescription in Library of Congress

"ฐานข้อมูลโครงสร้าง" ดำรงอยู่ได้โดยอาสาสมัครผู้ส่งข้อมูลและภาพประกอบเข้ามาในเป็นส่วนหนึ่งของฐานข้อมูล ข้อมูลแต่ละหัวข้ออ้างอิงไปยังนิตยสารทางวิชาการและแหล่งข้อมูลอื่นๆ ผู้ก่อตั้งนิโคลัส ยานบวร์กเป็นวิศวกรสร้างสะพานชาวเยอรมัน-ฝรั่งเศสผู้ก่อตั้งฐานข้อมูลขึ้นในปี ค.ศ. 1998 หลังจากสร้างโฮมเพจที่คล้ายคลึงกันขณะที่เป็นอาจารย์ผู้ช่วยอยู่ที่แผนกวิศวกรรมโยธาที่มหาวิทยาลัยพรินซ์ตันในสหรัฐอเมริกา "ฐานข้อมูลโครงสร้าง" ใช้พื้นฐานจากฐานข้อมูล "archINFORM" ที่ถือกันว่าเป็นผู้ริเริ่มโครงการฐานข้อมูลออนไลน์บนอินเทอร์เน็ต

ฐานข้อมูล "ฐานข้อมูลโครงสร้าง" มีข้อมูลสามภาษา อังกฤษ, ฝรั่งเศส และ เยอรมัน ฐานข้อมูลได้รับการสนับสนุนทางการเงินจากการโฆษณา และ ข้อมูลในฐานข้อมูลของบริษัทและผลิตภัณฑ์ ฐานข้อมูลมีข้อมูลด้วยกันทั้งสิ้นกว่า 100,000 หน้าโดยใช้ภาษาโปแกรมColdFusion และระบบจัดการฐานข้อมูล "MySQL" 

ข้อมูลจัดเป็นหกกลุ่มที่รวมทั้ง ข้อมูลเรียงตามตัวอักษรของชื่อ, ประเภทของโครงสร้าง, ประเภทของการใช้สอย, วิธีการก่อสร้าง, ที่ตั้ง และ ปีสร้าง 

ในกลุ่มประเภทของสิ่งก่อสร้างก็แบ่งออกเป็นสะพานและสะพานส่งน้ำ สิ่งก่อสร้าง เขื่อนและสิ่งก่อสร้างที่ใช้ในการค้ำยัน หอและเสาสูง และ อุโมงค์และสิ่งก่อสร้างใต้ดิน 

ในประเภทของการใช้สอยก็รวมสิ่งก่อสร้างเช่น สถาบันการศึกษา, ปราสาท, ประตูเมือง, สิ่งก่อสร้างทางการค้า, โรงพยาบาล, ศาสนสถาน หรือที่อยู่อาศัย ในบรรดาสิ่งก่อสร้างทางการค้าก็มีสิ่งก่อสร้างประเทศต่างๆ เช่นข้อมูลเกี่ยวกับตึกใบหยก 2

ข้อมูลแต่ละชิ้นถ้าเป็นไปได้ก็จะประกอบด้วยชื่อของสิ่งก่อสร้าง, ภาพ, ที่ตั้ง, ประเภทของสิ่งก่อสร้าง การใช้สอย ข้อมูลเกี่ยวกับผู้ออกแบบและผู้สร้าง ข้อมูลทางวิศวกรรมและสถาปัตยกรรม, เว็บไซต์ที่เกี่ยวข้อง และวรรณกรรมเกี่ยวกับสิ่งก่อสร้าง
# ไมค์ โวเกล
ไมเคิล เจมส์ โวเกล  เกิดเมื่อวันที่ เกิด 17 กรกฎาคม พ.ศ. 2522 เป็นนักแสดงชาวอเมริกัน 

 ผลงานการแสดง  
มีดังนี้

 ปี  ชื่อ  บทบาท  หมายเหตุ rowspan="3"2003  [[Grind]  Eric Rivers   Wuthering Heights Heath The Texas Chainsaw Massacre Andy rowspan="4"2005  [[Supercross]  Trip Carlyle   The Sisterhood of the Traveling Pants Eric  Havoc Toby Rumor Has It  Blake Burroughs
# หอเจพีมอร์แกน เชส (ฮิวสตัน)
หอเจพีมอร์แกน เชส (ฮิวสตัน)  เป็นตึกระฟ้า 75 ชั้นที่ตั้งอยู่ที่ ฮิวสตันในรัฐเท็กซัสในสหรัฐอเมริกา หอเจพีมอร์แกน เชสในฮิวสตันออกแบบโดย ไอ. เอ็ม. เพ และทำการก่อสร้างโดยบริษัทซีบีเอ็มวิศวกรระหว่างปี ค.ศ. 1978 ถึง ปี ค.ศ. 1982 ตัวสิ่งก่อสร้างเดิมเป็น "หอธนาคารพาณิชย์การแห่งเท็กซัส" (Texas Commerce Bank) ที่เป็นเป็นการร่วมมือระหว่างธนาคารพาณิชย์การแห่งเท็กซัสและคาลิด อิบนุ มาห์ฟูซUnger, Craig. House of Bush, House of Saud. Scribner. 2004. 290. เป็นตึกระฟ้าที่สูงที่สุดในรัฐเท็กซัส และเป็นตึกห้าเหลี่ยมที่สูงที่สุดในโลก และมีความสูงโดยทั่วไปเป็นอันดับที่ 45 ของตึกที่สูงที่สุดในโลก
# อาสนวิหารปีเตอร์บะระ
อาสนวิหารปีเตอร์บะระ (มีชื่อเต็มว่า คริสตจักรอาสนวิหารเซนต์ปีเตอร์, เซนต์พอล และเซนต์แอนดรูว์ (Cathedral Church of St Peter, St Paul and St Andrew) เป็นอาสนวิหารของคริสตจักรแห่งอังกฤษ สร้างอุทิศนักบุญซีโมนเปโตร นักบุญเปาโลอัครทูต และนักบุญอันดรูว์ ที่มีรูปปั้นอยู่บนจั่วสามจั่วด้านหน้าของอาสนวิหารCatholic enclyclopedia: Cathedral เป็นโบสถ์แม่ประจำมุขฆมณฑลปีเตอร์บะระในภาคแคนเทอร์เบอรีที่ตั้งอยู่ที่เมืองปีเตอร์บะระ ประเทศอังกฤษ สถาปัตยกรรมที่เห็นอยู่ในปัจจุบันเป็นแบบโรมาเนสก์ และกอทิก 
อาสนวิหารปีเตอร์บะระห์เดิมก่อตั้งขึ้นในสมัยแซ็กซอนสถาปัตยกรรมส่วนใหญ่เป็นแบบนอร์มันหลังจากการก่อสร้างใหม่ในคริสต์ศตวรรษที่ 12 ปีเตอร์บะระห์ก็เช่นเดียวกับอาสนวิหารเดอรัมและอาสนวิหารอีลี ที่เป็นสิ่งก่อสร้างจากคริสต์ศตวรรษที่ 12 ในอังกฤษที่ไม่ได้รับการเปลี่ยนแปลงทางสถาปัตยกรรมมากนักแม้ว่าจะได้รับการขยายต่อเติมและการบูรณปฏิสังขรณ์ต่อมาหลายครั้งก็ตาม

อาสนวิหารปีเตอร์บะระห์มีชื่อเสียงว่ามีด้านหน้าที่สร้างแบบสถาปัตยกรรมกอทิกแบบอังกฤษอย่างเด่นชัด ที่มีประตูโค้งใหญ่มหึมาที่ไม่มีสิ่งก่อสร้างใดที่สร้างเช่นเดียวกันนั้นมาก่อน หรือสร้างตามมา ลักษณะที่ปรากฏเป็นเชิงที่ไม่สมมาตร เพราะหอหนึ่งในสองหอที่สูงขึ้นมาหลังด้านหน้านสร้างไม่เสร็จ แต่จะมองเห็นได้ก็จากระยะทางไกลจากตัวอาสนวิหารเท่านั้น 

ระเบียงภาพ
# ยูเอสแบงค์ทาวเวอร์ (ลอสแอนเจลิส)
ยูเอสแบงค์ทาวเวอร์ (ลอสแอนเจลิส) หรือเดิมเรียกว่า ไลบรารีทาวเวอร์  เป็นตึกระฟ้า 73 ชั้นที่ตั้งอยู่ที่ลอสแอนเจลิสในรัฐแคลิฟอร์เนียในสหรัฐ ยูเอสแบงค์ทาวเวอร์ออกแบบโดยเพ คอบบ์ และ พาร์ทเนอร์ และทำการก่อสร้างโดยบริษัทซีบีเอ็มวิศวกรในปี ค.ศ. 1990 ยูเอสแบงค์ทาวเวอร์เป็นตึกที่มีความสูงที่สุดในแคลิฟอร์เนีย, สูงเป็นลำดับที่เก้าในสหรัฐ และเป็นอันดับที่ 31 ของตึกที่สูงที่สุดในโลก